Document ID: 32005D0614

NEUVOSTON PÄÄTÖS,
tehty 18 päivänä heinäkuuta 2005,
Euroopan yhteisön sitoutumisesta soveltamaan Yhdistyneiden Kansakuntien Euroopan talouskomission sääntöä N:o 94 ajoneuvojen hyväksynnästä matkustajien etutörmäyssuojauksen osalta ja sääntöä N:o 95 ajoneuvojen hyväksynnästä matkustajien sivutörmäyssuojauksen osalta
(ETA:n kannalta merkityksellinen teksti)
(2005/614/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) 27 päivänä marraskuuta 1997 tehdyn neuvoston päätöksen 97/836/EY (1) ja erityisesti sen 3 artiklan 3 kohdan ja 4 artiklan 2 kohdan,
ottaa huomioon komission ehdotuksen,
ottaa huomioon Euroopan parlamentin puoltavan lausunnon (2),
sekä katsoo seuraavaa:
(1)
Ajoneuvojen hyväksynnästä matkustajien etutörmäyssuojauksen osalta annetun Yhdistyneiden Kansakuntien Euroopan talouskomission säännön N:o 94 ja ajoneuvojen hyväksynnästä matkustajien sivutörmäyssuojauksen osalta annetun Yhdistyneiden Kansakuntien Euroopan talouskomission säännön N:o 95 yhdenmukaisten vaatimusten tarkoituksena on poistaa tekniset esteet sopimuspuolten väliseltä moottoriajoneuvojen kaupalta ja varmistaa ajoneuvon matkustajien korkeatasoinen turvallisuus ja suoja.
(2)
Sääntöä N:o 94 ja N:o 95 ei sisällytetty päätöksen 97/836/EY liitteeseen II, koska ne eivät vastanneet yhteisön teknisiä vaatimuksia, kun yhteisö liittyi vuoden 1958 tarkistettuun sopimukseen.
(3)
Sääntöön N:o 94 (3) ja sääntöön N:o 95 (4) tehtyjen myöhempien muutosten vuoksi kyseiset säännöt olisi nyt otettava osaksi yhteisön moottoriajoneuvojen tyyppihyväksyntäjärjestelmää,
ON PÄÄTTÄNYT SEURAAVAA:
1 artikla
1. Euroopan yhteisö soveltaa Yhdistyneiden Kansakuntien Euroopan talouskomission sääntöä N:o 94 ajoneuvojen hyväksynnästä matkustajien etutörmäyssuojauksen osalta.
2. Euroopan yhteisö soveltaa Yhdistyneiden Kansakuntien Euroopan talouskomission sääntöä N:o 95 ajoneuvojen hyväksynnästä matkustajien sivutörmäyssuojauksen osalta.
3. Kyseisten sääntöjen tekstit ovat tämän päätöksen liitteenä.
2 artikla
Yhdistyneiden Kansakuntien Euroopan talouskomission sääntö N:o 94 ajoneuvojen hyväksynnästä matkustajien etutörmäyssuojauksen osalta ja sääntö N:o 95 ajoneuvojen hyväksynnästä matkustajien sivutörmäyssuojauksen osalta sisällytetään yhteisön moottoriajoneuvojen tyyppihyväksyntäjärjestelmään.
3 artikla
Komissio tiedottaa tästä sopimuksesta Yhdistyneiden Kansakuntien pääsihteerille.
Tehty Brysselissä 18 päivänä heinäkuuta 2005.

Labels: 7
13
15
8